Parti communiste français

Logo	 Parteizentral  150px 2, place du Colonel Fabien75019 Paräis Basisdonnéeën Grënnungsdatum:  30. Dezember 1920 Memberen:  130.000 dovu 70.000, déid'Cotisatioun bezuelen (2012)Le JDD: Les partis politiques, revue d'effectifs (6. Januar 2012) Ideologie:  MarxismusEurokommunismusAltermondialismusEuroskeptizismusÖkosozialismusKommunismus Europäesch Affiliatioun:  Partei vun der Europäescher Lénk Websäit:  www.pcf.fr

D'Franséisch Kommunistesch Partei (op Franséisch: Parti communiste français, kuerz PCF) ass eng politesch Partei a Frankräich aus dem lénkse politesche Spektrum.

Geschicht

D'Partei gouf am Dezember 1920 um Kongress vun der Section française de l'Internationale ouvrière (SFIO) zu Tours gegrënnt. Op deem Kongress gouf d'Fro gestallt, op den SFIO Member an der Kommunistescher International soll ginn. D'Majoritéit, déi dofir gestëmmt huet, huet doropshin d'Section française de l'Internationale communiste (SFIC), den haitege PCF, gegrënnt a sech vun der SFIO getrennt. Den SFIC war deemools stalinistesch ausgeriicht a war déi bedeitendst Partei direkt nom Zweete Weltkrich. Lues a lues ass den Afloss an de Walerfolleg vum PCF zeréck gaangen, besonnesch nodeems d'Partei bei de Legislativwalen 1978 vum Parti socialiste iwwerholl gi war, an duerno nach eng Kéier bei de Presidentschaftswalen 1981.

A méi rezenter Zäit huet de PCF reagéiert andeems en eng Allianz mat anere Lénksparteien agaangen ass, dem Front de Gauche, a gläichzäiteg awer seng lokal Allianz behalen huet, notamment mam Parti socialiste, de Gréngen oder méi lénks-extreme Formatioune.

D'Zeitung L'Humanité war eng laang Zäit dat offiziellt Presseorgan vum PCF. Haut ass se eng onofhängeg Struktur mee steet der Partei awer nach no.

Generalsekretären
 1921-1923: Ludovic-Oscar Frossard
 1924: Louis Sellier
 1924-1929: Pierre Semard
 1930-1964: Maurice Thorez
 1964-1972: Waldeck Rochet
 1974-1992: Georges Marchais
 1994-2001: Robert Hue
 2001-2010: Marie-George Buffet
 2010-haut: Pierre Laurent

Regierungspartizipatioun

De PCF war e puermol a franséische Regierunge bedeelegt:
 1944-1947: an de verschiddenen Iwwerganksregierungen nom Krich
 1981-1984: an den dräi Regierungen ënner dem Premierminister Pierre Mauroy (President: François Mitterrand)
 1997-2002: an der Regierung vum Premierminister Lionel Jospin (President: Jacques Chirac)

 Um Spaweck 

Kategorie:Politesch Parteien a Frankräich
Kategorie:Kommunistesch Parteien